अब घर तक पंखे, एलईडी बल्ब ट्यूबलाइट पहुंचाएंगे डाकिए
डाकियाडाक लाया...खुशी का पैगाम कहीं, कहीं दर्द नाम..लाया..डाकिया डाक लाया...। गीत डाकिए की छवि बताता है...साइकिल पर थैला लिए। एक घर से दूसरे घर चिट्ठी मनीआर्डर पहुंचाते। लेकिन अब नये दौर में डाकिया चिट्ठी और मनीऑर्डर के साथ-साथ घरों तक पंखे, एलईडी बल्ब और ट्यूबलाइट भी पहुंचाएगा। उनकी साइकिल या बाइक पर इलेक्ट्रॉनिक उत्पाद का पार्सल भी होगा। ये सब होगा उजाला योजना के तहत। डाक विभाग ने भारत सरकार की “उजाला” योजना के तहत राजकॉम इन्फो सर्विसेस लिमिटेड और ऊर्जा दक्षता सेवा लिमिटेड के साथ एक समझौता के तहत राजस्थान पश्चिम क्षेत्र के अधीन बीकानेर और जोधपुर जोन के बाड़मेर समेत 13 जिलों के 19 प्रधान डाकघरों के ईमित्र कियोस्क पर एलईडी बल्ब, ट्यूब लाईट एवं पंखे बाजार दरों से बेहद कम दाम पर उपलब्ध कराए जाएंगे।
बिजलीबिल आधार कार्ड की कॉपी से डाकघर में : डाकनिदेशक कृष्णकुमार यादव के मुताबिक लोग प्रधान डाकघर में जाकर ई-मित्र कियोस्क से सीधे ही एलईडी बल्ब, ट्यूब लाईट एवं पंखे खरीद सकते हैं। इसके लिए ग्राहक को मूल बिजली बिल एवं आधार कार्ड की छाया प्रति लानी होगी। ये देखने के बाद उन्हें इलेक्ट्रिक उत्पाद दिए जाएंगे।
19 प्रधान डाकघरों में मिलेंगे इलेक्ट्रिक उत्पाद
जोधपुरसंभाग में जोधपुर, जैसलमेर, बाड़मेर, सिरोही जालौर में,बीकानेर जोन में बीकानेर, गंगानगर हनुमानगढ़ के हैड ऑफिस में जबकि चूरू में शहर रतनगढ़ हैड ऑफिस में इलेक्ट्रिक उत्पाद मिलेंगे। नागौर सहित मकराना डीडवाना में, झुंझुनूं चिड़ावा में जबकि पाली मारवाड़ जंक्शन के प्रधान डाकघरों में ये योजना लागू की है।
आने वाले दिनों में एसी अन्य उत्पाद भी देने की योजना
डाकविभाग इस योजना को आने वाले दिनों में बड़े पैमाने पर ले जाएगा। भविष्य में लोगों को एयर कंडीशनर भी उपलब्ध करवाए जायेंगे। डाकघरों में उजाला योजना में फिलिप्स सूर्या के 9 वाट के एलईडी बल्ब 65 रुपए, 20 वाट की एलईडी ट्यूबलाइट महज 230 रुपए में तथा 50 वाट के 48 इंच ब्लेड वाले ओरियंट पीएसपीओ पंखे 1150 रुपए में बिक्री किए जाएंगे।
कोई भी नागरिक http://www.ebazaar.rajasthan.gov.in पर ऑनलाइन ऑर्डर कर सकता है। ये ऑर्डर जिले के संबंधित प्रधान डाकघर स्थित ई-मित्र कियोस्क पर प्रदर्शित होंगे। संबंधित प्रधान डाकघर उसे स्पीड पोस्ट से भेजेगा। इसके लिए कोई शुल्क नहीं लिए नहीं लगेगा। ऑर्डर प्लेस करने के लिए पहले ग्राहक को अपने आधार नंबर के साथ रजिस्टर्ड करवाकर ऑनलाइन अकाउंट खुलवाना पड़ेगा। ऑडर प्लेस करने पर आधार में रजिस्टर्ड मोबाइल नंबर पर एक ओटीपी प्राप्त होगा। जिसे सामान की डिलीवरी के समय पोस्टमैन को बताना होगा।
इस योजना के तहत एलईडी ट्यूबलाइट में दो साल की रिप्लेसमेंट वारंटी होगी। 63 फीसदी बिजली बचेगी, सालाना 220 ~ की बचत होगी। पंखे में भी दो साल की वारंटी सर्विस पीरियड है और इसे चलाने पर 38 फीसदी बचत होगी, सालाना 315 ~ बचत। बल्ब की 3 साल चलने की सर्विस वारंटी है। इसमें सबसे ज्यादा 85 % बिजली बचाने का दावा किया जा रहा है, जो सालाना 595 ~ होगा।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva